钦定古今图书集成/明伦汇编/闺媛典/第113卷 > 皇清十九 > 张敏妻刘冯姐
## 钦定古今图书集成/明伦汇编/闺媛典/第113卷 > 皇清十九 > 张敏妻刘冯姐

按《漳浦县志》：刘冯姐，云霄人，故田家女。十五适张敏。敏，牧竖也。邻有恶少方悌，谓冯艳而敏憨，可私。诱之百端，不为动。俄以独居见迫，坚拒得脱，不胜愤，自缢死，为妇未四月也。时康熙十七年。父刘蔡讼于官，悌贿胥吏缓狱。会总督姚启圣镇漳，嘉刘节烈颜某闾，命同知李甲声致祭，械悌伏几下，榜其背百不死，幽于狱。《甲声为记》，

其事并颂以诗